
2

[image: image1.png]



RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	27.07.2026.
	
	Nr. RD-26-286-ir


	Par satiksmi Austrālijas Savienības ģenerālgubernatores Semas Mostinas vizītes laikā Latvijas Republikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.8., 3.2. apakšpunktu un 9. punktu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, sakarā ar Austrālijas Savienības ģenerālgubernatores Semas Mostinas, viņas dzīvesbiedra Simeona Beketa un pavadošās delegācijas oficiālo vizīti Latvijas Republikā no 28.07.2026. līdz 30.07.2026., kā arī ņemot vērā Nacionālo bruņoto spēku Militārās policijas 22.07.2026. iesniegumu Nr. IPN/2/11.8/38:

1. Noteikt, ka:

1.1. tiks aizliegta transportlīdzekļu (izņemot operatīvo transportu un transportlīdzekļus ar speciālām caurlaidēm, kuras izsniegtas Valsts prezidenta kancelejā) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

1.1.1. no 28.07.2026. plkst. 7.00 līdz 30.07.2026. plkst. 17.00:

1.1.1.1. Teātra ielas abās pusēs, posmā no Aspazijas bulvāra līdz Vaļņu ielai;

1.1.1.2. Aspazijas bulvāra kreisajā pusē, 50 m garā posmā no Teātra ielas virzienā uz Kaļķu ielu;

1.1.2. 29.07.2026. no plkst. 7.00 līdz plkst. 22.00:

1.1.2.1. Pils laukumā;

1.1.2.2. Pils ielā, posmā no Poļu gātes līdz Pils laukumam;

1.1.2.3. Mazajā Pils ielā, posmā no Daugavas gātes līdz Pils laukumam;

1.1.3. 29.07.2026. no plkst. 7.00 līdz plkst. 12.00:
1.1.3.1. Zigfrīda Annas Meierovica bulvāra labajā pusē, 50 m garā posmā no Kaļķu ielas virzienā uz Smilšu ielu;

1.1.3.2. Aspazijas bulvāra kreisajā pusē, 50 m garā posmā no Kaļķu ielas virzienā uz Teātra ielu;

1.1.3.3. Brīvības laukumā;

1.1.4. 29.07.2026. no plkst. 7.00 līdz plkst. 15.00 Brīvības bulvāra labajā pusē, posmā no Rīgas apgabaltiesas ēkas līdz Elizabetes ielai;
1.1.5. 30.07.2026. no plkst. 7.00 līdz plkst. 17.00 Jaņa Rozentāla laukumā 1;

1.2. tiks ierobežota vai nepieciešamības gadījumā īslaicīgi slēgta transportlīdzekļu (izņemot operatīvo transportu un transportlīdzekļus ar speciālām caurlaidēm, kuras izsniegtas Valsts prezidenta kancelejā) un gājēju satiksme:

1.2.1. no 28.07.2026. līdz 30.07.2026. kolonnas pārvietošanās maršrutos un piebraucot pie vai aizbraucot no apmeklējamiem objektiem;

1.2.2. 28.07.2026.:

1.2.2.1. Rātslaukumā un Latviešu strēlnieku laukumā;

1.2.2.2. Vecrīgā pārvietošanās maršrutā;

1.2.3. 29.07.2026.:

1.2.3.1. Pils laukuma un Torņa ielas krustojumā (pie Latvijas Bankas ēkas);

1.2.3.2. Pils laukuma un Citadeles ielas krustojumā;
1.2.3.3. Poļu gātes un Pils ielas krustojumā;

1.2.3.4. Pils laukumā
1.2.3.5. Poļu gātē un Daugavas gātē;

1.2.3.6. Brīvības laukumā;

1.2.4. 30.07.2026.:
1.2.4.1. Uzvaras bulvārī 2, laukumā pie Latvijas Nacionālās bibliotēkas;

1.2.4.2. Kalnciema ielas kreisajā pusē, posmā no Slokas ielas līdz Kaktu ielai;

1.3. sabiedriskā transporta un gājēju satiksme pie delegācijas pārstāvju apmeklējamiem objektiem tiks regulēta atbilstoši nepieciešamībai;

1.4. 29.07.2026. no plkst. 10.00 līdz plkst. 12.00 tiks ierobežota vai slēgta peldlīdzekļu satiksme Pilsētas kanālā, posmā no gājēju tilta pie Latvijas Nacionālās operas un baleta ēkas līdz gājēju tiltam pie Bastejkalna;
1.5. tiks atļauta transportlīdzekļu ar speciālām Valsts prezidenta kancelejas izsniegtām caurlaidēm iebraukšana un stāvēšana:
1.5.1. 28.07.2026. no plkst. 7.00 līdz plkst. 18.00 Rātslaukumā un Latviešu strēlnieku laukumā;

1.5.2. 29.07.2026. no plkst. 7.00 līdz plkst. 15.00 Brīvības laukumā;
1.5.3. 30.07.2026. no plkst. 7.00 līdz plkst. 15.00 Jaņa Rozentāla laukumā.

2. Par vizītes norisi atbilstoši savai kompetencei ir atbildīgs Nacionālo bruņoto spēku Militārās policijas Valsts prezidenta apsardzes komandieris pulkvežleitnants Valters Kalve.

3. Rīgas valstspilsētas pašvaldības policija sadarbībā ar Nacionālo bruņoto spēku Militāro policiju un Valsts policijas Rīgas reģiona pārvaldi:

3.1. aizliegs transportlīdzekļu (izņemot operatīvo transportu un transportlīdzekļus ar speciālām caurlaidēm, kuras izsniegtas Valsts prezidenta kancelejā) apstāšanos un stāvēšanu 1.1. apakšpunktā minētajās vietās norādītajā laikā, nepieciešamības gadījumā pieprasīs sabiedrībai ar ierobežotu atbildību “A.K.7” nodrošināt autoevakuatorus, kā arī pārvietos atstātos transportlīdzekļus uz citu stāvēšanai atļautu vietu;

3.2. nodrošinās sabiedrisko kārtību vizītes norises vietās norādītajā laikā.

4. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju un Nacionālo bruņoto spēku Militāro policiju:

4.1. ierobežos vai nepieciešamības gadījumā slēgs transportlīdzekļu un gājēju satiksmi 1.2. apakšpunktā minētajās vietās norādītajā laikā;

4.2. nodrošinās ārvalstu delegācijas pārstāvju autotransporta kolonnas piebraukšanu pie apmeklējamiem objektiem, kā arī nepieciešamības gadījumā ierobežos vai slēgs transportlīdzekļu satiksmi trīs minūtes pirms ārvalstu delegācijas transportlīdzekļu kolonnas braukšanas sākuma noteiktajā maršruta posmā un nodrošinās ceļu satiksmes drošību un sabiedrisko kārtību vizītes norises vietās norādītajā laikā.

5. Sabiedrībai ar ierobežotu atbildību “A.K.7” nodrošināt autoevakuatorus 1.1. apakšpunktā minētajās vietās norādītajā laikā un pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

6. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas tehnisko līdzekļu izvietošanu saskaņā ar satiksmes organizācijas shēmām un pēc Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

7. Rīgas pašvaldības sabiedrībai ar ierobežotu atbildību “Rīgas satiksme” slēgt savā pārvaldījumā esošās maksas autostāvvietas 1.1. apakšpunktā minētajās vietās norādītajā laikā.

8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par izmaiņām transportlīdzekļu satiksmē Austrālijas Savienības ģenerālgubernatores Semas Mostinas vizītes laikā publiskošanu Rīgas valstspilsētas pašvaldības komunikācijas kanālu resursos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

